בנז'מן מנדי

בנז'מן מנדי (בצרפתית: Benjamin Mendy; נולד ב-17 ביולי 1994 בלוז'מו שבצרפת) הוא כדורגלן צרפתי המשחק בעמדת המגן השמאלי בקבוצת לוריאן מליגת העל הצרפתית. מנדי נולד וגדל בלוז'מו הסמוכה לפריז שבצרפת. בשנת 2000 החל לשחק בפאליזו. ב-2007 עבר ללה האבר. בשנת 2010 החל לשחק עבור קבוצת המילואים של המועדון, במדיה ערך 12 הופעות ליגה. ב-24 ביולי 2011 חתם על החוזה המקצועני הראשון בקריירה שלו לשלוש שנים בלה האבר, וב-9 באוגוסט 2011 ערך את הופעת הבכורה שלו במדי הקבוצה הבוגרת בהפסד 1–2 לאמיין במסגרת הגביע הצרפתי. במשך שנתיים ערך 57 הופעות ליגה במדי הקבוצה, במהלכן לא כבש שערים. ב-8 ביולי 2013 חתם במרסיי מהליג 1. במרסיי רשם 81 הופעות בעמדת המגן השמאלי, ועד מהרה הפך לאחד השחקנים הבולטים של הקבוצה, כששיחק בהרכב הפותח של הקבוצה באופן קבוע. ב-22 ביוני 2016 חתם על חוזה לחמש שנים במונקו. ב-12 באוגוסט 2016 ערך את הופעת הבכורה שלו במדי מונקו בתיקו 2–2 עם גנגאן. ב-5 באוקטובר 2016 רשם בישול בניצחון מונקו 0–6 על נאנסי וב-4 בפברואר 2017 רשם צמד בישולים בניצחון מונקו 0–3 על ניס. ב-15 במרץ נבחר לשחקן המצטיין במשחק בניצחון 1–3 על מנצ'סטר סיטי במסגרת שמינית גמר ליגת האלופות, כשבסיום המשחק העפילה מונקו לשלב רבע הגמר. ב-24 ביולי 2017 חתם במנצ'סטר סיטי, תמורת סכום המוערך בכ-52 מיליון ליש"ט. ב-25 בספטמבר 2017 קרע מנדי את הרצועה הצולבת בברכו וסיים את העונה. ב-28 בנובמבר 2020 כבש שער בכורה בפרמייר ליג, בניצחון קבוצתו 0–5 על ברנלי. ב-26 באוגוסט 2021 הושעה מהקבוצה בעקבות מעצרו בחשד למספר מעשי אונס. ב-17 ביולי 2023, לאחר שזוכה באופן סופי מהאשמות של אונס ותקיפה מינית, חתם לשנתיים בלוריאן. מנדי שיחק בכל נבחרות הנערים והנוער של צרפת. בשנת 2011 היה בסגל נבחרת צרפת עד גיל 17 שהעפילה עד לרבע גמר גביע העולם עד גיל 17. במדי נבחרת צרפת עד גיל 19 מחזיק מנדי ב-12 הופעות ובנבחרת צרפת עד גיל 21 הוא מחזיק בתשע הופעות. במרץ 2017 זומן לראשונה לסגל הנבחרת הבוגרת של צרפת לקראת משחק מוקדמות מונדיאל 2018 נגד נבחרת לוקסמבורג. מנדי פתח בהרכב נבחרתו במשחק החוץ בלוקסמבורג, שנגמר בניצחון נבחרתו 3–1. ב-17 במאי 2018 זומן לסגל לקראת טורניר מונדיאל 2018 שנערך ברוסיה, והיה שותף בזכייה בו. ב-26 באוגוסט 2021 הואשם מנדי על ידי המשטרה בשבע עבירות של אונס ובאישום אחד של תקיפה מינית והוכנס למעצר. מנדי הואשם בשש עבירות אינוס ובעבירת תקיפה מינית נגד אישה נוספת. בקשתו לשחרור בערבות נדחתה, מכיוון שהפר את תנאי הערבות הקודמים שנקבעו כי אסור לו לקיים מסיבות בביתו. מנדי הושעה ממנצ'סטר סיטי עד לקיום המשפט. ב-13 בינואר 2023 זוכה ממרבית האישומים נגדו וב-14 ביולי של אותה שנה זוכה סופית מכל אשמה. מונקו אליפות צרפת (1): 2016/2017 מנצ'סטר סיטי אליפות אנגליה (4): 2017/2018, 2018/2019, 2020/2021, 2021/2022 גביע הליגה האנגלית (4): 2017/2018, 2018/2019, 2019/2020, 2020/2021 מגן הקהילה (1): 2018 גביע העולם בכדורגל (1): 2018 מדיה וקבצים בנושא בנז'מן מנדי בוויקישיתוף בנז'מן מנדי, ברשת החברתית אקס (טוויטר) בנז'מן מנדי, ברשת החברתית אינסטגרם בנז'מן מנדי, באתר Transfermarkt בנז'מן מנדי, באתר Soccerway בנז'מן מנדי, באתר BDFutbol בנז'מן מנדי, באתר WorldFootball.net בנז'מן מנדי, באתר National Football Teams בנז'מן מנדי, באתר FootballDatabase.eu בנז'מן מנדי, באתר ESPN ‏מנצ'סטר סיטי רכשה את בנג'מין מנדי תמורת 52 מיליון ליש"ט, באתר ספורט1, 24 ביולי 2017 בנג'מין מנדי סובל מקרע ברצועה הצולבת וייעדר כתשעה חודשים, באתר וואלה, 28 בספטמבר 2023 בנז'מן מנדי נעצר, חשוד בארבעה סעיפי אונס וסעיף של הטרדה מינית, באתר וואלה, 26 באוגוסט 2021 אחרי הזיכוי במשפט האונס: בנז'מן מנדי חתם בלוריין לשנתיים, באתר וואלה, 17 ביולי 2023 "Monaco star Mbappé given maiden France call-up". goal.com. 16 במרץ 2017. נבדק ב-16 במרץ 2017. {{cite news}}: (עזרה) "Luxembourg vs. France – 25 March 2017 – Soccerway". soccerway.com. נבדק ב-25 במרץ 2017. {{cite web}}: (עזרה) Andy Charles (21 במאי 2018). "Alexandre Lacazette and Anthony Martial on standby for France World Cup squad and Dimitri Payet out". Sky Sports. נבדק ב-18 בספטמבר 2018. {{cite web}}: (עזרה) Benjamin Mendy found not guilty of six counts of rape, BBC, 13 January 2023 בנז'מן מנדי זוכה מאשמה במשפט החוזר בתיק האונס ופרץ בבכי, באתר וואלה, 14 ביולי 2023